Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: A bírák jogállásáról és javadalmazásáról szóló 1997. évi LXVII. törvény (továbbiakban: Bjt.) a 2. §-át követõen
Paragraph Index: 1615

(3) Ha a bíróság elnöke az elsõ helyen rangsorolt pályázó kinevezésével egyetért, úgy a pályázati rangsort és a pályázatokat a köztársasági elnökhöz történõ felterjesztés érdekében 15 napon belül az OIT elnökének megküldi. Ha az OIT elnöke a bíróság elnökének javaslatával egyetért, a köztársasági elnökhöz való felterjesztéssel a pályázatot elbírálja. Ha az OIT elnöke a javaslattól eltérõ – a rangsor soron következõ helyein álló – pályázót javasol bírói kinevezésre, ezt írásban indokolnia kell és javaslatát, a pályázati rangsort, valamint a pályázatokat haladéktalanul az OIT elé kell terjesztenie. Ebben az esetben az OIT bírálja el a pályázatot és dönt arról, hogy mely pályázó kinevezését támogatja, és terjeszti fel a köztársasági elnökhöz.

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes